CELEX: 62017CN0476
Language: fi
Date: 2017-08-04 00:00:00
Title: Asia C-476/17: Ennakkoratkaisupyyntö, jonka Bundesgerichtshof (Saksa) on esittänyt 4.8.2017 – Pelham GmbH, Moses Pelham ja Martin Haas v. Ralf Hütter ja Florian Schneider-Esleben

16.10.2017   
            
            
               FI
            
            
               Euroopan unionin virallinen lehti
            
            
               C 347/16
            
         Ennakkoratkaisupyyntö, jonka Bundesgerichtshof (Saksa) on esittänyt 4.8.2017 – Pelham GmbH, Moses Pelham ja Martin Haas v. Ralf Hütter ja Florian Schneider-Esleben
   (Asia C-476/17)
   (2017/C 347/21)
   Oikeudenkäyntikieli: saksa
   
      Ennakkoratkaisua pyytänyt tuomioistuin
   
   Bundesgerichtshof
   
      Pääasian asianosaiset
   
   
      Valittajat: Pelham GmbH, Moses Pelham ja Martin Haas
   
      Vastapuolet: Ralf Hütter ja Florian Schneider-Esleben
   
      Ennakkoratkaisukysymykset
   
   
               1)
            
            
               Onko kyseessä direktiivin 2001/29/EY (1) 2 artiklan c alakohdassa tarkoitettu äänitetuottajan kappaleen valmistamista koskevan yksinoikeuden loukkaaminen, kun hänen äänitteestään otetaan pieniä äänipätkiä ja siirretään toiseen äänitteeseen?
            
         
               2)
            
            
               Onko äänite, joka sisältää toisesta äänitteestä siirrettyjä pieniä äänipätkiä, direktiivin 2006/115/EY (2) 9 artiklan 1 kohdan b alakohdassa tarkoitettu toisen äänitteen kopio?
            
         
               3)
            
            
               Voivatko jäsenvaltiot antaa säännöksen, jossa – kuten UrhG:n 24 §:n 1 momentissa – selvennetään, että äänitetuottajan yksinoikeuden suojan ala on luonnostaan rajoitettu tämän äänitteen kappaleen valmistamiseen (direktiivin 2001/29/EY 2 artiklan c alakohta) ja levitykseen (direktiivin 2006/115/EY 9 artiklan 1 kohdan b alakohta) siten, että itsenäistä teosta, joka on luotu äänitetuottajan äänitettä vapaasti käyttäen, saadaan hyödyntää ilman tuottajan suostumusta?
            
         
               4)
            
            
               Käytetäänkö teosta tai muuta direktiivin 2001/29/EY 5 artiklan 3 kohdan d alakohdassa tarkoitettua suojattua aineistoa lainauksia varten, jos ei ole havaittavissa, että käytetään vierasta teosta tai muuta vierasta suojattua aineistoa?
            
         
               5)
            
            
               Jätetäänkö äänitetuottajan kappaleen valmistamista koskevaa oikeutta ja levitysoikeutta (direktiivin 2001/29/EY 2 artiklan c alakohta ja direktiivin 2006/115/EY 9 artiklan 1 kohdan b alakohta) ja näiden oikeuksien poikkeuksia ja rajoituksia (direktiivin 2001/29/EY 5 artiklan 2 ja 3 kohta ja direktiivin 2006/115/EY 10 artiklan 2 kohdan ensimmäinen virke) koskevissa unionin oikeuden säännöksissä liikkumavaraa niiden saattamisessa osaksi kansallista oikeutta?
            
         
               6)
            
            
               Millä tavoin unionin perusoikeuskirjan mukaiset perusoikeudet on otettava huomioon määritettäessä äänitetuottajan yksinoikeuksien suojan laajuutta hänen äänitteensä kappaleen valmistamista koskevan oikeuden (direktiivin 2001/29/EY 2 artiklan c alakohta) ja levitysoikeuden (direktiivin 2006/115/EY 9 artiklan 1 kohdan b alakohta) osalta sekä näitä oikeuksia koskevien poikkeuksien (direktiivin 2001/29/EY 5 artiklan 2 ja 3 kohta ja direktiivin 2006/115/EY 10 artiklan 2 kohdan ensimmäinen virke) ulottuvuuden osalta?
            
         
      (1)  Tekijänoikeuden ja lähioikeuksien tiettyjen piirteiden yhdenmukaistamisesta tietoyhteiskunnassa 22.5.2001 annettu Euroopan parlamentin ja neuvoston direktiivi 2001/29/EY (EYVL 2001, L 167, s. 10).
   
      (2)  Vuokraus- ja lainausoikeuksista sekä tietyistä tekijänoikeuden lähioikeuksista henkisen omaisuuden alalla 12.12.2006 annettu Euroopan parlamentin ja neuvoston direktiivi 2006/115/EY (EUVL 2006, L 376, s. 28).